ประเด็นร้อน 4 ส.ค. 58
ประเด็นร้อนวันนี้จับตาที่ประชุม ครม.พิจารณา 6 มาตรการกระตุ้นเศรษฐกิจตามที่กระทรวงการคลังเสนอ
4 ส.ค. 2558

ประเด็นร้อนวันนี้จับตาที่ประชุม ครม.พิจารณา 6 มาตรการกระตุ้นเศรษฐกิจตามที่กระทรวงการคลังเสนอ
การประชุมคณะรัฐมนตรี (ครม.) วันนี้จะให้ความเห็นชอบมาตรการกระตุ้นเศรษฐกิจ 6 มาตรการตามที่ นายสมหมาย ภาษี รมว.คลัง เสนอให้ ครม.พิจารณา รวมถึงการช่วยเกษตรกรที่ได้รับผลกระทบจากภัยแล้ง
ยังคงต้องติดตามสถานการณ์สินเชื่อที่อยู่อาศัย หลังจากช่วงนี้ยอดขอกู้ไม่ผ่านการอนุมัติสูง ซึ่งวันนี้ทางสมาคมสินเชื่อที่อยู่อาศัยจะมาแถลงการจัดงานมหกรรมบ้านฯ
การประชุม ครม.วันนี้ นายยงยุทธ ยุทธวงศ์ รองนายกฯ จะเสนอร่าง พ.ร.บ. พลังงานนิวเคลียร์ พ.ศ. ... ซึ่งต้องจับตาว่า ครม.จะเห็นชอบร่าง พ.ร.บ.ดังกล่าวหรือไม่ เพราะเป็นเรื่องสำคัญมาก
ด้านตัวแทนรัฐบาลเมียนมาจะเข้าหารือกับตัวแทนทางการไทย เพื่อรับการช่วยเหลือจากเหตุการณ์น้ำท่วมใหญ่ในเมียนมาหลายพื้นที่ เบื้องต้นไทยได้มอบเงินช่วยเหลือ 5 ล้านบาท